แผลที่โดนข่วนเป็นทางยาวที่ขาปรมาณ15ซม. เนื่องจากสุนัขดีใจที่เห็นเรากลับจากกรุงเทพจวบกับเราใส่กางเกงขาสั้นค่ะน้องตัวใหญ่กระโดดใส่ขาเราแล้วทิ้งตัวลงเลยเป็นแผลยาว เลือดออก แต่เราไม่ได้ไปฉีดวัคซีนเนื่องจากที่บ้านและป้าที่เป็นกู้ชีพบอกไม่ฉีดก็ได้ แต่เราก็กังวลใจ ผ่านมา10วันแล้วค่ะ น้องหมาก็สบายดี กินข้าวเยอะ เล่นปกติ เราควรไปฉีดวัคซีนไหมคะ แล้วฉีดตอนนี้จะทันไหมคะ กังวลมากเลยคะ😢
สวัสดีค่ะ หากผ่านมา 10 วันแล้ว สุนัขยังคงมีอาการปกติดี แสดงว่าสุนัขไม่น่าเป็นโรคพิษสุนัขบ้า จึงอาจไม่จำเป็นต้องไปฉีดวัคซีนป้องกันพิษสุนัขบ้าค่ะ แนะนำให้สังเกตอาการสุนัขต่อจนครบ 14 วัน หากสุนัขไม่ตาย ไม่หนีหายไปไหน สุนัขก็ไม่ได้เป็นโรคพิษสุนัขบ้า และ ก็จะไม่ติดโรคพิษสุนัขบ้าค่ะหากแผลตกสะเก็ดแห้งดีแล้ว ก็แสดงว่าไม่มีการติดเชื้อแบคทีเรียแทรกซ้อนที่บาดแผล ก็ไม่จำเป็นต้องทำอะไรเพิ่มค่ะสำหรับอาการไข้ เจ็บและไอ ก็ไม่ใช่ลักษณะอาการของโรคพิษสุนัขบ้า น่าจะเป็นไข้หวัดจากเชื้อไวรัส หรือคออักเสบ/ทอนซิลอักเสบจากเชื้อแบคทีเรียก็ได้ หากอาการเป็นไม่มาก ควรดูแลรักษาตามอาการ เช่น ดื่มน้ำเปล่ามากๆ พักผ่อนให้เพียงพอ ทานยาบรรเทาตามอาการ แต่หากเจ็บคอเป็นมากจนกลืนอาหารลำบาก ทอนซิลบวมโต สีแดงชัดเจน มีจุดหนองในคอหอยหรือที่ทอนซิล ควรไปพบแพทย์เพื่อรับยาปฏิชีวนะค่ะ